Tkvarčelis
Tkvarčelis (gruz. ტყვარჩელი; abch. Тҟəарчал, Tqwarchal) – miestas Abchazijoje. Tkvarčelio rajono centras. Išsidėstęs prie Galidzgos upės. Geležinkelis į Očamčirą. Gyventojų – 21 744 (1989 m.), 4 786 (2003 m.). 1935 m. netoliese prasidėjo anglies gavyba. Antrojo pasaulinio karo metais, Tarybų Sąjungai praradus Donbaso telkinius, Tkvarčelio reikšmė išaugo ir 1942 m. jis tapo miestu. Abchazijos karo metu Tkvarčelis atlaikė Gruzijos pajėgų apsiaustį. 1995 m. tapo naujai suformuoto Tkvarčelio rajono centru.